Briti parlament hääletab Brexiti üle uuesti 29. jaanuaril pärast pikka debatti valitsuse plaanide ja võimalike muudatuste üle lahkumisleppes Euroopa Liiduga, teatas alamkoja liider Andrea Leadsom neljapäeval.
#000004
Valitsuse juhtivaks esindajaks alamkojas (Leader of the House of Commons) olev Leadsom ütles parlamendile, et 29. jaanuaril on debatiks ja hääletamiseks eraldatud terve päev.
#000005
Peaminister Theresa May peab pärast seda, kui alamkoda Brexiti leppe teisipäeva õhtul 202 poolt- ja 432 vastuhäälega tagasi lükkas, esitama hiljemalt esmaspäeval uue plaani Brexitiga edasiliikumiseks.
#000006
Konservatiiv May teeb "plaan B" teatavaks pärast lähipäevadele kavandatud kohtumisi opositsioonierakondade esindajatega.
#000007
Opositsiooni esindajad on aga nõudnud, et May välistaks mõttekate läbirääkimiste eeldusena leppeta Brexiti toimumise..
#000008
May: kokkuleppeta Brexiti välistamine on võimatu
#000009
May ütles neljapäeval, et ta ei saa välistada Ühendkuningriigi leppeta lahkumist Euroopa Liidust ilma protsessi peatamata.
#000010
May reageeris opositsiooniliste leiboristide liidri Jeremy Corbyni kirjale, milles ta palus peaministril välistada kokkuleppeta lahkumine EL-ist eeltingimusena kõnelusteks võimaliku Brexiti-kompromissi üle.
#000011
"Ta ei lähe Davosi. Ta keskendub asjadele siin," ütles May kõneisik ja lisas, et Suurbritanniat esindavad Davosis teised valitsuse liikmed.
#000013
"Theresa May peab loobuma punastest joontest ja hakkama tulevikku käsitlevaid ettepanekuid tõsiselt võtma," manitses Corbyn, lisades, et on avatud kompromisskõnelustele May'ga, kui viimane välistab leppeta Brexiti võimaluse.
#000016
"Peaminister, võta see laualt maha ja hakka pidama tõsist arutelu selle üle, kuidas me tulevikule läheneme," lausus leiboristide liider, hoiatades peaministrit mis tahes katse eest "sundida parlamendiliikmeid tema nässu keeratud lepet teisel hääletusel toetama".
#000017
"Kui valitsus peaks järeleandmatuks jääma olukorras, kus riik seisab silmitsi leppeta jäämise katastroofiga, on meie kohus kaaluda teisi võimalusi...muuhulgas avalikku hääletust," sõnas Corbyn.
#000018
Tema sõnul sisaldab Tööpartei alternatiivne Brexiti kava tolliliitu Euroopa Liiduga, tugevaid suhteid ühisturuga ning töö- ja keskkonnaõiguste kaitsmist.
#000019
Corbyn ütles ka, et May leppe hävitav tagasilükkamine teisipäeval alamkojas "rebis katki" peaministri autoriteedi "riismed".
#000020
Ühendkuningriik võib leppeta Brexiti korral kutsuda teenistusse reservistid
#000021
Ühendkuningriik võib leppeta Brexiti korral kutsuda reservväelased aastaks teenistusse, teatas relvajõudude minister Mark Lancaster neljapäeval.
#000022
Kui Ühendkuningriik lahkub 29. märtsil Euroopa Liidust lahkumisleppeta, tooks see tõenäoliselt kaasa suured ummikud sadamates ja häired tarneahelates ja kaupade kättesaadavuses, kuna üleöö hakkaksid kehtima tollikontrollid ja muud meetmed, nende seas tollimaksud.
#000023
Relvajõudude minister Mark Lancaster ütles, et anti käsk, mis lubaks reservväelasi aastaks tegevteenistusse kutsuda osana "leppeta Euroopa Liidust lahkumise tagavaraplaanist".
#000024
Kaitseministeeriumi teatel on leppeta Brexiti korral valmis abi pakkuma 3500 sõdurit.
#000025
Opositsioon mõistis selle hukka. Leiboristlik parlamendisaadik Ian Murray ütles, et "on uskumatu, et sõjaväelased pannakse ootele, sest valitsus on ise loonud põhiseadusliku kriisi ohu".
#000026
Barnier: Brexiti leppe heaks kiitmiseks peab midagi muutuma
#000027
Euroopa Liidu Brexiti pealäbirääkija Michel Barnier ütles neljapäeval, et lahkumisleppe heakskiitmine Suurbritanniaga on kõigi huvides ja selleks "peab midagi muutuma".
#000028
Barnier ütles visiidil Portugali sealsele parlamendile, et leppe puudumisel peetaks Ühendkuningriigi ja EL-i läbirääkimisi tagavarameetmete osas usaldava õhustikuta.
#000029
Pealäbirääkija sõnul on Ühendkuningriigi piirid selle osas, mis järeleandmisi nad on läbirääkimistel valmis tegema, takistanud laiaulatuslikuma lahkumisleppe saavutamist.
#000030
"Kui need piirid muutuvad, muutume ka meie," ütles Barnier EL-i läbirääkimispositsiooni kohta.
#000031
Praegune Brexiti-lepe on Prantsuse eksministri sõnul tasakaalustatud ja teineteisest lugupidav. Ta märkis, et Euroopa Liit ei ole ühegi teise riigiga nii ambitsioonikat lepet sõlminud.
#000032
Üldiselt on EL-i läbirääkijad näinud, et britid on paindumatud oma soovis säilitada vabakaubanduse hüved, kuid samas lõpetada kodanike vaba liikumine Ühendkuningriigi ja EL-i vahel, ütles Barnier.
#000033
Brexiti edasilükkamise kohta ütles ta, et ei ole sellest võimalusest rääkinud, sest 29. märtsi valis tähtajaks Briti valitsus ja see on kirjutatud ka Briti seadustesse.
#000034
Prantsusmaa käivitas plaani leppeta Brexiti puhuks
#000035
Prantsuse valitsus käivitas plaani leppeta Brexiti tagajärgede puhuks, teatas peaminister Édouard Philippe neljapäeval, nimetades Suurbritannia leppeta lahkumist Euroopa Liidust üha vähem ebatõenäoliseks.
#000036
"Olen langetanud otsuse lasta käiku plaan leppeta Brexiti või kõva Brexiti, nagu seda mõnikord kutsutakse, puhuks," lausus Prantsuse peaminister pärast valitsuskabineti kohtumist, mis kutsuti kokku pärast seda, kui Briti parlamendi alamkoja EL-i ja Briti valitsuse lahkumisleppe maha hääletas.
#000037
Plaan näeb ette 50 miljoni euro investeerimist Prantsuse sadamatesse ja lennujaamadesse, "mis on ilmselgelt vajaminevatest muudatustest enim mõjutatud", kui Ühendkuningriik liidust leppeta lahkub.
#000038
"Mõnes sadamas ehitatakse autoparklaid, teistes luuakse taristu piirikontrolli jaoks," ütles Philippe.
#000039
Prantsusmaa on juba koostanud ka plaani täiendavate tollitöötajate ja veterinaarinspektorite palkamiseks.
#000040
Prantsuse parlament peaks neljapäeval lõplikult võtma vastu seaduse, mis lubaks valitsusel langetada tõenäoliselt kaost külvava leppeta Brexiti korral otsuseid määrustega.
#000041
Valitsus on koostanud viis määrust, mis võetakse vastu, kui need on üle vaadanud riiginõukogu.
#000042
Määrused näevad ette Briti kodanikele Prantsusmaal elamisloata residentsuse säilitamist aasta vältel, kui sama teeb Ühendkuningriik; erakorraliselt tollitaristu loomist; transpordiühenduse säilitamist Briti veokitele ja eurotunnelis; turvameetmed finantstegevusele, kui Briti firmad kaotavad ligipääsu Euroopa turgudele ja kaitsetööstuse tarnete jätkamist.
#000043
"Me tahame olla valmis oma kodanike huvide kaitsmiseks," märkis peaminister.
#000044
"Meie eesmärk on samal ajal pidada kinni meie kohustustest ja tagada, et meie kodanike ja Prantsusmaal elavate Briti kodanike elu oleks võimalikult vähe mõjutatud," sõnas Philippe.
#000045
Saksa välisminister: Brexiti tähtaja edasilükkamist võib kaaluda
#000046
Brexiti edasilükkamist võib kaaluda ainult siis, kui Ühendkuningriik teatab selgelt, mis tema plaanid on, ütles Saksa välisminister Heiko Maas neljapäeval.
#000047
Tähtaja pikendamine vajab ülejäänud 27 liikmesriigi heakskiitu.
#000048
Maas ütles Saksa parlamendile, et Euroopa Liit oleks valmis Briti uut ettepanekut hoolikalt kaaluma, kuid on "vaevu ettekujutatav", et Briti parlamendis tagasilükatud lahkumisleppel oleks veel tulevikku.
#000049
Tema sõnul peab Ühendkuningriik pakkuma selge väljavaate, et vastata, kas ja kui kaua tähtaega pikendataks.
#000050
Sõnumis Briti parlamendile ütles Maas: "Te olete viimastel päevadel muljetavaldavalt demonstreerinud oma musta huumori soont. Nüüd panustame me teie legendaarsele pragmaatilisusele ja reaalsustajule."
#000051
* Suurbritannia lahkumine EL-ist ilma mingi lepinguta - tõenäoliselt kõige riskantsem areng nii majandust kui ka näiteks välismaal elavate kodanike eluolu arvestades. Selle vastu on suurem osa parlamendist, seda toetavad vaid kõige veendunumad Brexiti-toetajad. Kui mingit arengut ei toimu, siis nii ka 29. märtsil läheb;
#000052
* Briti parlament kiidab heaks mingi uue May poolt pakutud plaani. Hetkel kaheldav, sest see eeldaks ka EL-iga sõlmitud leppe vähemalt mingil kujul muutmist, mida aga EL ei kavatse teha;
#000053
* Brexiti tähtaja pikendamine - tõenäoline, kuid ühtegi sisulist küsimust see ei lahendaks. Vajab kõigi EL-i liikmesriikide heakskiitu ja tõenäoliselt selle ka saaks;
#000054
* uus referendum - nii May kui ka märkimisväärne osa konservatiividest on selle vastu, sest see olevat esimesel referendumil väljendatud rahva tahte ning seega ka demokraatia õõnestamine. Ka leiboristide juht Corbyn on erinevalt suurest osast oma parteist eriarvamusel ning tema soovib uue referendumi asemel hoopis uusi valimisi, sest tema arvates saab tema paremat Brexitit pakkuda. Uue referendumi toetajad aga leiavad, et algne referendum tugines valedele ja hämamisele ning praeguseks on ka asjaolud selgemaks saanud. Vajab valitsuse toetust ja parlamendienamust. On ka eriarvamusi, mida sellisel referendumil täpsemalt küsida;
#000055
* parlament võtab valitsuselt kontrolli Brexiti-protsessi üle. Peamiselt osade konservatiivide idee, kuid hetkel ei paista kuskilt, et mõnel sellisel ideel parlamendis piisavalt toetust oleks;
#000056
* ikkagi uued valimised - kui mingit edasiliikumist ei toimu, võib järjekordne umbusaldamine edukas olla. Tööpartei juhi Jeremy Corbyni peamine soov;
#000057
* Brexiti peatamine Suurbritannia poolt ühepoolselt. Euroopa Kohtu hinnangul on see seaduslik variant, kuid sellel on veelgi rohkem vastaseid kui teise referendumi korraldamisel. May valitsus seda sammu ei astuks ja ka parlamendienamust ei paista sellel olevat;
#000058
* nn rahvusliku ühtsuse valitsus, mis koosneks erinevate parteide esindajatest. Hetkeolukorda arvestades taas vähetõenäoline. Kõige rohkem on sellest rääkinud erinevate parteide, sealhulgas konservatiivide, Brexiti-vastased ja EL-is jätkamise toetajad. Kuid jällegi - parlamendienamust hetkel ei paista.
#000059
Briti minister: leppeta Brexiti puhul on kaitseseisukord üks võimalustest
#000060
Barnier välistas Iiri tagavaraplaanile ajalise piirangu seadmise
#000061
Briti Tööpartei tahab anda parlamendile õigust teise referendumi üle
#000063
May Brexitit edasi ei lükka
#000065
Tööpartei Brexitist: valitsus peab korraldama uued läbirääkimised või referendumi
#000066
Farage: Brexiti-meelsed peavad jõud ühendama, võib tulla teine referendum
#000070
Briti liberaaldemokraatide juht: Corbyn hakaku toetama teist referendumit
#000071
Mikser andis valitsusele ülevaate leppeta Brexitiks valmistumisest
#000072
Kaju: iseseisvat Suurbritanniat soovinud konservatiivid hoopis lammutavad seda
#000073
Ratas usub veel võimalust leppega Brexiti saavutamiseks
#000074
Briti suursaadik: uus referendum poleks hea mõte
#000075
Merkel on leppeta Brexitiks valmis, Pariis tähtaja pikendamist ei välista
#000076
Mikser: leppeta Brexiti võimalus suurenes
#000078
May ei välista Brexiti tähtaja edasilükkamist
#000080
Tänak võitis Otepää talverallil kõik kaheksa kiiruskatset
#000081
Ukraina ja Venemaa vahetasid sõjavange
#000082
Võrumaal vallutatakse Eesti 20 kõrgeimat tippu
#000083
Vene majandus võib muutuda Hiina jüaanist sõltuvaks
#000084
Mehis Heinsaart üllatas Tammsaare preemia võit
#000085
Norra suusatajad võtsid MK-etapil seitsmikvõidu
#000086
Kristjan Ilves tuli Oberstdorfis viiendaks
#000087
Kreeka mäesuusataja jahmatas MK-sarjas pjedestaalikohaga
#000088
Eesti teatenaiskond võitis suusaorienteerumise EM-il ajaloolise hõbeda
#000089
Tarmu Tammerk: valimiste kajastamisest ERR-is
#000090
Eestis elavate Vene kodanike tupikseisust päästmiseks lahendus puudub
#000092
Riik hakkab koguma andmeid autode tegeliku kütusekulu kohta
#000093
Vene naftale seatud piirangute tõttu võib Soome lahe keskkond ohtu sattuda
#000094
Teadlase koduvisiit: Grete Arro usub, et targad lapsed kasvavad hinneteta
#000096
Ryanair: sulgesime liinid lennujaama ebaloogilise hinnatõusu tõttu
#000097
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000098
Laupäeval sajab lund ja puhub kõle põhjatuul
#000099
Otse kell 18: konkursi "Teadus 3 minutiga" finaal
#000102
Helen Sildna: Eesti muusika prestiiži tõstmine on meie kõigi ülesanne
#000104
Maiduk avaldas koos Gogdogiga videosingli "Tänavate kuningad"
#000105
Siberis sündinud laste MTÜ plaanib raamatu välja anda
#000108
Täna puhub tugev põhjatuul ja sajab lund
#000109
Ameeriklased tarnivad Ukrainale pika laskekaugusega liugpomme
#000110
Grosberg: Ukraina väed taanduvad Bahmutist lähiajal
#000111
Šveits soovib vabaneda neutraliteedist, et Ukrainale relvi saata
#000113
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000115